open-index/open-wikipedia-markdown huggingface dataset:
Ալեքսանդր Ռոյտբուրդ

**Ալեքսանդր Անատոլևիչ Ռոյտբուրդ** (, ), խորհրդային և ուկրաինացի նկարիչ, Օդեսայի գեղարվեստի թանգարանի տնօրեն։

## Կենսագրություն
Ծնվել է Օդեսայում 1961 թվականին։ 1983 թվականին ավարտել է Օդեսայի մանկավարժական ինստիտուտի գրաֆիկական արվեստի ֆակուլտետը։

1993 թվականին հանդես է եկել որպես «Новое искусство» ընկերության համահիմնադիր և նույն տարում աշխատել այնտեղ որպես գեղարվեստական ղեկավար, իսկ  1999 - 2001 թվականներին՝ որպես նախագահ։ Որպես տնօրեն աշխատել է նաև Կիևի Մարատ Գելմանի անվան պատկերասրահում։ Ապրում և աշխատում է Կիևում և Օդեսայում։

Մասնակցել է 2014 թվականի ապրիլի 24-25-ը Կիևում տեղի ունեցած «Украина — Россия: диалог» համագումարին։

Անհատական ցուցահանդեսներ է ունեցել Ուկրաինայում, ԱՄՆ-ում և Ռուսաստանի Դաշնությունում։

«Мистецький арсенал» ազգային մշակութա-գեղարվեստական և թանգարանային համալիրի զարգացման հարցերով խորհրդի անդամ է։

### Քաղաքական տեսակետ
Եվրոմայդանի մասնակից է։ 2014 թվականին մայդանից հետո հայտարարել է, որ «Свобода» կուսակցության հրեատյացությունը մնացել է անցյալում, բայց եվրոմայդանից երեք տարի հետո այն անվանել է ֆաշիստական, որի գաղափարախոսության անկյունաքարը հրեատյացությունն է։ 2014 թվականի մայիսի 2-ին, երբ Արհմիությունների պալատում 48 մարդ էր սպանվել, սոցիալական ցանցերից մեկում գրել է, որ զոհերի մեջ ոչ մի օդեսացի չկա, ինչը պարզվել է, որ սխալ է, իսկ իրադարձությունններից երեք տարի անց մայիսի 2-ն անվանել է հաղթանակի օր, ոչ թե սգի։

2018 հուլիսին հավանության է արժանացրել Ռուսաստանում բանտարկված ուկրաինացի ռեժիսոր Օլեգ Սենցովին ուղղված ուկրաինացի մշակույթի գործիչների բաց նամակը։

## Հավաքածուներում գտնվող աշխատանքներ
* Ժամանակակից արվեստի պատկերասրահ NT-Art
*Տրետյակովյան պատկերասրահ, Մոսկվա
*Ռուսական պետական թանգարան, Սանկտ Պետերբուրգ
*PinchukArtCentre, Կիև
*Ժամանակակից արվեստի թանգարան, Նյու Յորք
* Դյուկայի համալսարանի թանգարան, Դյուրեմ, ԱՄՆ
* «Модерна галериа», Լյուբլյանա, Սլովենիա

## Անհատական ցուցահանդեսներ
* 1985 — Մոսկվայի Ժարկովայի անվան պատկերասրահում
* 1990 — «Անհատական ցուցահանդես» Մոսկվայի Գելմանի անվան պատկերասրահում
* 1991 — «Դասականներ և ժամանակակիցներ», Մոսկվայի Ժամանակակից արվեստի կենտրոնում 
* 1993 — «…սպիտակի մեջ», «Школа» պատկերասրահ, Մոսկվայի Ժամանակակից արվեստի կենտրոնում
* 1993 — «…տիկնայք…», Մոսկվայի Գելմանի անվան պատկերասրահում
* 1993 — «Դիմանկար…», Մոսկվայի 1.0 պատկերասրահում
* 1993 — «Մերկ պառկածը», անհատական դիմանկար Օդեսայի Ժամանակակից արվեստի կենտրոնում
* 1995 — «Անհատական ցուցահանդես», Կիևի Պլանկ-արտ պատկերասրահում
* 2001 — «Խաչված Բուդդան», Կիևի մշակութային ժառանգության թանգարանում
* 2013 — «Мантру геть!», Կիևի անկախության հրապարակում
* 2015 — «Ройтбурд вариации», Օդեսայի արևմտյան և արևելյան արվեստի թանգարանում, I միջազգային երաժշտական փառատոնի շրջանակներում

## Ծանոթագրություններ

## Արտաքին հղումներ
* Александр Ройтбурд на сайте gif.ru 
* Александр Ройтбурд. Комплект из 12 открыток
* Интервью на Торф ТВ
* Александр Ройтбурд: «Надо уничтожить религию Победы, потому что она прикрывает новый фашизм». Интервью на «Еврейских новостях»

Կատեգորիա:Նկարիչներ այբբենական կարգով
Կատեգորիա:Ուկրաինայի նկարիչների ազգային միության անդամներ
Կատեգորիա:Ուկրաինացի արվեստագետներ
Կատեգորիա:Ուկրաինացի նկարիչներ
Օրգանիկ աբստրակցիա

[thumb|[Հենրի Մուր: «Կրկնակի ձվաձևություն» (1966). Պերրի Գրին, Հարտֆորդշիր, Անգլիա]]
**Օրգանիկ աբստրակցիա** (), նաև՝ **Բիոմորֆ աբստրակցիա** (), գեղարվեստական ոճ, հիմնված է ժամանակակից արվեստի ստեղծագործությունների մեջ աբստրակտ օվալների (սահուն) գծերի և ուրվագծերի (որոնք կարելի է գտնել բնության մեջ) օգտագործման վրա ։

Այս ոճով ստեղծված քանդակների ուրվագծերը նման են այնպիսի բնական օբյեկտների ուրվագծերի, ինչպիսիք են ոսկորները, խեցիները, հղկված գետաքարերը, ծաղկի տարրերը, որոնցից մի քանիսը հիացմունքով անվանել են «նկարներ տարածության մեջ»։ Այս ոճի փիլիսոփայական հիմքը կապված է ֆրանսիացի մտածող Անրի Բերգսոնի (1859-1941) գաղափարների հետ, որը գրել է գեղարվեստական ստեղծագործության և բնական էվոլյուցիոն գործընթացների միասնական աղբյուրի մասին։ Նման միտք է հայտնել նաև անգլիացի քանդակագործ Հենրի Մուրը, որը կարծում էր, որ «կան ունիվերսալ ձևեր, որոնց յուրաքանչյուրը ենթագիտակցորեն վարժեցված է և որոնց կարող է արձագանքել, եթե գիտակցության հսկողությունը չխոչընդոտի անգիտակից ազդակներին»։

thumb|left|upright=1.2|Էէրո Սաարինեն։ Trans World Airlines ընկերության տերմինալ (1956—1962): Այս շնության մասին գրում էին, որ այն իրենից ներկայացնում է «»

Այս ոճը բնորոշ է տարբեր ուղղություններով աշխատող արվեստագետների և քանդակագործների, ինչպիսիք են Ժան Արպը (քանդակներ, օրինակ, "Pagoda Fruit", 1949), Կոնստանդին Բրանկուզին (քանդակներ), Արշիլ Գորկին (գեղանկարներ, այդ թվում՝ «Արտիճուկի տերևն ինչպես բու», 1944), Վասիլի Կանդինսկին (գեղանկարներ, օրինակ, «կոմպոզիցիա VII», 1913), Ալեքսանդր Կոլդերը (քանդակներ), Խոան Միրոն (գեղանկարներ և քանդակներ), Հենրի Մուրը (քանդակներ), Բեն Նիկոլսոնը (քանդակներ), Իսամու Նոգուչին (քանդակներ, ինչպես նաև արդյունաբերական ձևավորման ոլորտի աշխատանքներ), Ջորջիա Օ’Քիֆը (գեղանկարներ, օրինակ,  «Սև աբստրակցիա», 1927), Իվ Տանգին (գեղանկարներ), Բարբարա Հեփուորտը (քանդակներ, օրինակ, «Մայր և երեխա», 1934)։

[thumb|upright=0.7|Էէրո Սաարինեն. Բազկաթոռ «[Կակաչ (բազկաթոռ)|Կակաչ» (1956)]]
Բացի այդ, օրգանական աբստրակցիայի գաղափարները ոգեշնչման աղբյուր են հանդիսացել ԱՄՆ-ի, Իտալիայի և Սկանդինավիայի դիզայներների մի ամբողջ սերնդի համար, ինչպիսիք են Ալվար Աալտոն և նրա կինը՝ Այնո Աալտոն, Չարլզ ու Ռեյ Իմզիները, Էէրո Սաարինենը, Ակիլ Կաստիլոնին, Արնե Յակոբսենը։ Չարլզ Իմզը և Էէրո Սաարինենը դեռևս 1940 թվականին իրենց համատեղ նախագծով հյուրասրահի կահույքի համար ստացան առաջին մրցանակը «Օրգանական դիզայնը տան միջավայրում» մրցույթում, իսկ Երկրորդ համաշխարհային պատերազմից հետո, երբ ի հայտ եկան նոր պլաստիկ նյութեր և մշակման տեխնոլոգիաներ, նրանց կողմից մշակվեցին շատ տարբեր դիզայներական նախագծեր՝ վառ արտահայտված օրգանական գծերով։ Սաարինենի գլխավոր նախագծերի թվում է Ջոն Քենեդիի անվան միջազգային օդանավակայանի *Trans World Airlines* (այժմ՝ թիվ 5 տերմինալ) ընկերության տերմինալը, որը հայտնի է «թևավոր ճայ» մականունով։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Արվեստի ոճեր
Կատեգորիա:Ժամանակակից արվեստ
Կատեգորիա:Արվեստ
Սոֆյա Հովհաննիսյան

**Սոֆյա Պետրոսի Հովհաննիսյան** (), հայ կենսաքիմիկոս։ Կենսաբանական գիտությունների դոկտոր (2001), պրոֆեսոր (2002):

## Կենսագրություն
Սոֆյա Հովհաննիսյանը ծնվել է 1939 թվականի սեպտեմբերի 12-ին, Լենինական քաղաքում։ 1957-1962 թվականներին սովորել է Երևանի պետական համալսարանի կենսաբանության ֆակուլտետում։ 1962-1965 թվականներին եղել է ասպիրանտ կենսաբանության ֆակուլտետում, կենսաքիմիայի ամբիոնում, 2002-2007 թվականներին՝ որակավորման բարձրացման ֆակուլտետում։ 1965 - 2017 թվականը աշխատել է Երևանի պետական համալսարանի, Կենսաբանության ֆակուլտետում՝  կենսաքիմիայի ամբիոնում։

Բացահայտել է ենթաբջջային կառուցվածքներում՝ պերօքսոմներում, D-ամինաթթվային օքսիդազների հետ միասին L-ամինաթթվային օքսիդազ ֆերմենտի առկայությունը։
Դա հնարավորություն է տվել կիտրոնաթթվի արտադրության շտամը՝ Aspergillus niger բորբոսասունկն օգտագործել DL-ամինաթթուներից L-ամինաթթուների անջատման, ինչպես նաև բժշկության մեջ կիրառվող կետոթթուների ստացման համար։

Գիտական հետաքրքրությունների շրջանակը ներառել է  կենսաքիմիան, բջջային ազոտային նյութափոխանակությունը, էնզիմոլոգիան, ինչպես նաև D- և L-ամինաթթվային օքսիդազների պերօքսիսոմային լոկալիզացիան։

Կարդացվող դասընթացներն ներառել են՝ «Ընդհանուր կենսաքիմիա», «Ազոտ պարունակող միացությունների փոխանակություն», «Ածխաջրերի փոխանակության ընտրովի գլուխներ», «Ճարպերի փոխանակության ընտրովի գլուխներ», «Միկրոօրգանիզմների կենսաքիմիայի ընտրովի գլուխներ», «Նյութափոխանակության կարգավորման ընտրովի գլուխներ», «Պաթոգեն միկրոօրգանիզմների կենսաքիմիա», «Մասնագիտության արդի խնդիրներ»։

## Ծանոթագրություններ

Կատեգորիա:Հայ կենսաքիմիկոսներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Սուրբ Մինաս եկեղեցի (Աբլահ)

**Սուրբ Մինաս եկեղեցի**,  պատմական Մեծ Հայքի Արցախ նահանգի Կողթ գավառի (նախկին Խանլարի շրջան) Աբլահ գյուղում։

## Պատմություն
Սուրբ Մինաս եկեղեցին կառուցվել է 17-րդ դարում՝ ավելի հին և ավերված եկեղեցու տեղում։ Միևնույն դարավերջին նորոգվել է եկեղեցու մուտքն ու ավելացվել կրկնահարկ զանգակատուն։

Եկեղեցին գործել է մինչև 1928 թվականը և նույն թվականին իշխանությունների կարգադրությամբ փակվել։

1814 թվականին Սուրբ Մինաս եկեղեցու քահանա է ձեռնադրվել Տեր Պետրոս Ադիբեկյանցը (ծնված՝ 1782թ․)։

## Նկարագրություն

***Սուրբ Մինասը***  եռանավ բազիլիկ եկեղեցի է։ Երեք զույգ սյուների վրա հենված կիսաշրջանաձև կամարները պահում են երկթեք ծածկի տակ առնված տանիքը։ Խորանի երկու կողմերում այն ուղղանկյունաձև հատակագծով մեկական ավանդատներ ունի։ Մկրտարանի ավազանը գտնվում է հյուսիսային պատի մեջ, իր ավադական տեղում։ Եկեղեցին լուսավորվում է արևելյան և հարավային ճակատներից բացված հինգ լուսամուտների միջոցով․ երկուսը՝ հարավից, երեքը՝ արևելքից։ Եկեղեցու մյուս երկու ճակատները՝ արևմտյան և հյուսիսային, ամբողջ բարձրությամբ լեռնալանջին են կպած։  մուտքը բացված է հարավային ճակատից։ Այն կառուցվել է սրբատաշ և կոփածո քարով, կրաշաղախով։ Եկեղեցու արտաքին չափերն են 18,85 × 10,30 մ․։

1892 թվականին մուտքի նորոգման ժամանակ տեղահանվել է հին եկեղեցու բարավորը, այնուհետև ագուցված վիճակում պահպանվել է եկեղեցու մուտքի մոտ՝ զանգակատան արևմտյան եզրին՝ հենապատի շարվածքի մեջ։

Հին եկեղեցու բարավորին գրված է․

ԹՎ(ին) ՌՃՁԱ (1732), յիշատակ է Պետրոսին, Յակոբին, Մրզ|ի (ն) տրո(ւ)բ Տ(է)ր Պօղ|օսին, որ էինք|որդիք Աւետիսի, |ի  ազգէն՝ Հաս|անանց, որ էր  ժամանակին Վալին Ահմատին, որ գոչի Թահմազ, որ թաք|աւորեցաւ ի երգրին Բարսից, բազում գաւառս աւերեաց

Եկեղեցու պատերը հարուստ են 17-18-րդ դարերի նվիրատվական հակիրճ նկարագրություններով։

## Պատկերասրահ

Զանգակատունը վերևից.jpg|Զանգակատունը վերևից
Մուտքի շինարարական արձանագրություն.jpg|Մուտքի շինարարական արձանագրություն
Եկեղեցու_հատակագիծը.jpg|Եկեղեցու_հատակագիծ
Աբլահ_Սուրբ_Մինաս_եկեղեցի.jpg|Սուրբ Մինաս եկեղեցի
Արձանագրություն եկեղեցու պատին.jpg|Արձանագրություն եկեղեցու պատին


## Գրականություն
*Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 305-310 / http://www.raa-am.com/raa/pdf_files/18.pdf 

Կատեգորիա:Եկեղեցիներ այբբենական կարգով
Կատեգորիա:Գյոյգյոլի շրջանի վանքեր և եկեղեցիներ
Կատեգորիա:17-րդ դարի հայկական վանքեր և եկեղեցիներ
Սերը ժանտախտի օրերին (ֆիլմ)

**«Սերը ժանտախտի օրերին»** () ԱՄՆ, 2007),  անգլիացի կինոռեժիսոր Մայք Նյուելի տասներեքերորդ ֆիլմը, թողարկվել է 2007 թվականին։ Ֆիլմը նկարահանվել է Գաբրիել Գարսիա Մարկեսի համանուն վեպի հիման վրա և նվիրվել է հեղինակի  80-ամյա հոբելյանին։

## Սյուժե
Ֆլորենտինո Արիսա անունով մի խեղճ երիտասարդ հավիտենական սիրո երդում է տալիս Ֆերմինա Դասա անունով մի աղջկա, սակայն աղջկա հայրը դեմ է նրանց հարաբերություններին։ Նա աղջկան տեղափոխում է բարեկամների մոտ, բայց երիտասարդների սերը շարունակում է ապրել։ Վերջապես աղջկա հայրը որոշում է, որ զգացմունքներն անցել են և աղջիկը տուն է վերադառնում։ Վերադառնալուց հետո սիրահարները նորից հանդիպում են, բայց Ֆերմինա Դասան հասկանում է, որ այլևս չի սիրում երիտասարդին և ամուսնանում է հարուստ երկրպագուի հետ։ Սակայն Ֆլորենտինոն չի նահանջում իր սիրուց։ Նա որոշում է հարստանալ և նվաճել աղջկա սերը։ Արիսան դառնում է Կարիբյան գետային շոգենավատորմի նախագահ և հույս է ունենում, որ Ֆերմինա Դասայի ամուսնու՝ բժիշկ Ուրբինոյի մահից հետո կմիանա իր սիրուն։ Անցնում է կես դարից ավելի։ Ֆերմինա Դասայի ամուսինը մահանում է՝ ընկնելով աստիճաններից, և սիրահարների մոտ  զգացմունքները նորից  գլուխ են բարձրանում։

## Դերերում

## Հետաքրքիր փաստեր
Ֆիլմի կարգախոսը․ «Ինչքան երկար կարելի է սպասել սիրուն»։

## Ծանոթագրություններ

## Արտաքին հղումներ
*Любовь во время холеры

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2007 դրամա ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Մայք Նյուելի ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում 1910-ականներին
Կատեգորիա:Ֆիլմեր, որոնց գործողությունները տեղի են ունենում 1880-ականներին
Կատեգորիա:Ֆիլմեր, որոնց գործողությունները տեղի են ունենում 1890-ականներին
Կատեգորիա:Ֆիլմեր, որոնց գործողությունները տեղի են ունենում 1900-ականներին
Ֆիլադելֆիայի օդանավակայան

**«Ֆիլադեֆիայի միջազգային օդանավակայանը** () համարվում է ԱՄՆ Ֆիլադելֆիայի խոշորագույն օդանավակայանը։ Այն  US Airways ընկերության գլխավոր միջացգային կապուղին է, որն իր չափսերով համարվում է երրորդը՝ օդանավակայանների ցանցում։ Օդանավակայանից իրականացվում են թռիչքներ դեպի ԱՄՆ, Կանադա, Լատինական Ամերիկա, Եվրոպա, Միջին Արևելք և Կարիբյան կղզիներ։

## Վիճակագրություն

## Ծանոթագրություններ

Կատեգորիա:1925 հիմնադրումներ
Կատեգորիա:ԱՄՆ-ի օդանավակայաններ
Տիրամայրը մեխակներով

**«Տիրամայրը մեխակներով»,** մանրանկար (279×224 մմ), որը պատկերում է Տիրամորը և Մանկանը։ Վերագրվում է Ռաֆայելի ստեղծագործությունների ֆլորենցյան շրջանին (մոտ. 1506—07 թթ.): 2004 թվականից պատկանում է Լոնդոնի ազգային պատկերասրահին։

Իբրև գեղարվեստական կոմպոզիցիա՝ այն ստեղծվել է Լեոնարդո դա Վինչիի «Տիրամայր Բենուա» կամ «Ծաղիկներով Տիրամայրը» կտավի ազդեցությամբ։  Պատկերները տեղադրված են առավել գորշ միջավայրում, որը խորհրդանշում է Քրիստոսի ծննդից հետո հեթանոսական աշխարհի կործանումը։ Տիրամոր և Մանկան ձեռքերում մեխակներ են, որոնք կանխագուշակում են արյունահեղությունը և Քրիստոսի չարչարանքները։

thumb|Լեոնարդո «Տիրամայր Բենուա» կամ «Ծաղիկներով Տիրամայր»|alt=|ձախից|314x314փքս

Ինչպես Ալդոբրանդինի ընտանիքի հավաքածուի «Աստվածներ խրախճանքը» և մյուս կտավները, այս կտավը ևս անցել է Վինչենցո Կամուչչինիի ձեռքով՝ նախքան (в 1853 году) Ալնիկ դղյակում՝ դուքս Նորթումբերլենդի հավաքածուում հայտնվելը։ Տարիներ շարունակ այս նկարը համարվել է Ռաֆայելի նկարի կրկնօրիանակը։ Միայն 1991 թվականին մշակութաբան Նիկոլաս Պեննին (Ազգային պատկերասրահի տնօրենը) մշակութային աշխարհին ապացուցեց, որ իրենց մոտ գտնվում է բնօրինակը։ Վերջին տարիներին ի հայտ են եկել այս փաստարկը վիճարկող հրապարակումներ։

2004 թվականին դուքս Նորթումբերլենդը հայտնել է կտավը վաճառելու իր մտադրության մասին։ Ազգային պատկերասրահն այս առիթով տագնապ է հնչեցնում իր կայքում և զանգվածային լրատվամիջոցներում. Ռաֆայելի վրձնին պատկանող վերջին գլուխգործոցը, որը մասնավոր հավաքածուի մաս է կազմում, կարող է գնվել օտարերկրացիների կողմից և լքել երկրի սահմանները։ Շնորհիվ բարեգործների և դուքսի հետ ձեռք բերված պայմանավորվածության՝ պատկերասրահին հաջողվում է կտավը ձեռք բերել 35 մլն ֆունտով։ Հետագայում կատարված ծախսերը վերականգնելու նպատակով՝ նկարը ցուցադրության է հանվել Միացյալ թագավորության մի շարք քաղաքներում։

## Ծանոթագրություններ

## Գրականություն
* 

## Արտաքին հղումներ
* Կայքէջ՝ նվիրված Ռաֆայել Սանտիի ստեղծագործություններին



Կատեգորիա:1506 նկարներ
Կատեգորիա:Լոնդոնի ազգային պատկերասրահի նկարներ
Կատեգորիա:Ռաֆայել Սանտիի նկարներ
Նելլի Խոստիկյան

**Նելլի Գուրգենի Խոստիկյան** (), հայ ախտաբան-անատոմ։ Բժշկական գիտությունների դոկտոր (1990), պրոֆեսոր (1990)։ ՀՀ ԲԳԱ անդամ (2003)։ ԱՄՆ կենսագրական ինստիտուտի կողմից ճանաչվել է «Տարվա կին» (2001) և «Տարվա կին մասնագետ» (2001)։

## Կենսագրություն
Նելլի Խոստիկյանը ծնվել է 1940 թվականի մայիսի 25-ին, Երևանում։ 1963 թվականին Նելլի Խոստիկյանն ավարտել է Երևանի բժշկական ինստիտուտը։ 1965 թվականից աշխատում է Երևանի պետական բժշկական համալսարանի ախտաբանական անատոմիայի ամբիոնում, 1990 թվականից, միաժամանակ՝ կլինիկական ախտաբանության դասընթացի ղեկավար։ 2006 թվականից ղեկավարում է Երևանի պետական համալսարանի բժշկական ֆակուլտետի ախտաբանական անատոմիայի ամբիոնը։ Ղեկավարում է նաև «Հայ ախտաբան-անատոմների և ախտահյուսվածքաբանների ասոցիացիա» հասարակական կազմակերպությունը։

Աշխատանքները վերաբերում են ռևմատիկ հիվանդությունների և տորեպտոստաֆիլոկոկային վարակների ժամանակ նյարդաներգատ. համակարգի ձևաբանական փոփոխություններին։

Հեղինակ է ուսումնամեթոդական ձեռնարկների։

## Անդամակցություն
* «Архив Патологии» խմբագրական կազմի անդամ 
* Հայկական պաթոլոգանատոմների գիտական ասոցիացիայի նախագահ

## Պարգևներ
* ԵՊԲՀ ոսկե մեդալ (2000) 
* ԱՄՆ նոր հազարամյակի պատվո ոսկե մեդալ (2001)
* ՀՀ առողջապահության նախարարության պատվոգրեր (2015, 2017) 
* «Տարվա կին» (ԱՄՆ կենսագրական ինստիտուտ, 2001)
* «Տարվա կին մասնագետ» (ԱՄՆ կենսագրական ինստիտուտ, 2001)

## Ընտանիք
Նելլի Խոստիկյանի նախնիները եղել են Արևմտյան Հայաստանից` Վանից։ Մայրը՝ Գեղանուշ Խոստիկյանը, ճատարապետ էր, աշխատել է Ալեքսանդր Թամանյանի արհեստանոցում, հայրը` Գուրգեն Խոստիկյանը, դեղագետ, դեղաբան։ Դերասան Արմեն Խոստիկյանը Նելլիի հորեղբոր որդին է եղել։ Նելլի Խոստիկյանի որդիները՝ Արմեն Ավոյանը, ավարտել է ԵՊԲՀ-ը, ուրոլոգ, Հովհաննես Ավոյանը ՏՏ ոլորտի մասնագետ է, Picsart ընկերության հիմնադիրը։

## Երկեր
* «Կլինիկական մորֆոլոգիա»։ Դասագիրք 6-րդ կուրսի ուսանողների համար, Երևան (2016)։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ բժշկուհիներ
Կատեգորիա:Հայ պրոֆեսորներ
Կասուգաի

**Կասուգաի** (ճապ. 春日井市 *Կասուգաի-սի*) Ճապոնիայի հատուկ քաղաք, գտնվում է Այչի պրեֆեկտուրայի հյուսիսային մասում՝ Սակաի գետի արևելյան ափին։ Այն հիմնադրվել է 1943 թվականի հունիսի 1-ին՝ Կատիգավա բնակավայրի և Հիգասիկասուգայի գավառի Թորիմացու, Սինոգի և Տակակի գյուղերը միավորելով։ Այժմ քաղաքը արտադրական, էլեկտրական և անտառային արդյունաբերությունների կենտրոնն է։ Այն խաղում է Նագոյայի քնած տարածքներից մեկի դերը։

Քաղաքի տարածքը 92,71 կմ² է, բնակչությունը՝ 308.217 մարդ (2014 թվականի հունիսի 1), բնակչության խտությունը 3324.53 մարդ/կմ² է։

## Դրոշ
Քաղաքի դրոշը գեղարվեստական կերպով ցույց է տալիս իր անվան իմաստը։ Ըստ բառացի թարգմանության ՝ «Կասուգայ» նշանակում է «գարնանային լույսի աղբյուր (արև)»։ Հետևաբար, դրոշը պատկերում է սակուրան որպես գարնան խորհրդանիշ։ Եվ ծաղկի մեջ կա ջրհոր, որի մեջ արտացոլված է արևը (ներսից սպիտակ շրջանակով կարմիր ուղղանկյուն)։

## Բնակչություն
Ճապոնիայի մարդահամարի տվյալներով Կասուգայի բնակչությունը արագորեն աճել է վերջին 70 տարիների ընթացքում։

## Կրթություն
Կասուգայը ունի Տյուբուի համալսարանը (ճապ. 中部 大学) և Մեյձյոյի համալսարանի ագրարային համալսարանը (ճապ. 名城 大学 農 学部 附属 農場):

## Տեսարժան վայրեր
Քաղաքի գեղատեսիլ անկյուններից մեկը Օտյայի պարկն է (ճապ. 落合公園): Սակուրայի ծաղկման ժամանակ այգին դառնում է հանդիպումների և հանգստի աշխույժ կենտրոն։

## Քույր քաղաքներ
* Կելոունա, Բրիտանական Կոլումբիա, Կանադա

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* Официальный сайт 
* Сайт университета Тюбу 
* Сайт университета Мэйдзё

Կատեգորիա:Ճապոնիայի հատուկ քաղաքներ
Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Գուիդոբալդո դա Մոնտեֆելտրոյի դիմանկար

**Գուիդոբալդո դա Մոնտեֆելտրոյի դիմանկար** (), ուրբինցի դուքս (իտալ. Ducato di Urbino) Գվիդոբալդո դա Մոնտեֆելտրոյի դիմանկարը, որը նկարել է Ռաֆայել Սանտին մոտ 1506 թվականին։

## Պատմություն
Գուիդոբալդոյի դիմանկարը հարաբերակից է Ռաֆայելի մյուս՝ «Ելիզավետա Գոնզագայի դիմանկարին», որը ստեղծվել է գրեթե նույն ժամանակաշրջանում։ Դիմանկարի առաջին հավաստի հիշատակումը վերաբերում է 1623 թվականին։ Բացի այդ, ենթադրվում է, որ դրա մասին Պիետրո Բեմբոն խոսում է կարդինալ Բիբբիեննային 1510 թվականի ապրիլի 19-ին հղած նամակում։

Գուիդոբալդո դա Մոնտեֆելտրոյի դիմանկարը պահվում էր Ուրբինոյի դուքսերի պալատում, որից հետո տեղափոխվում է Պեզարո։ 1631 թվականին նկարը Ֆլորենցիա են տեղափոխել՝ որպես Ուրբինյան դքսերի գեղարվեստական հավաքածուի մաս։ Այն եղել էր Ֆերդինանդո Մեդիչիի կնոջ և Ուրբինոյի վերջին դուքսի դստեր՝ Վիտտորիա դելլա Ռովերի ժառանգությունը։

Ավելի վաղ դիմանկարը վերագրվում էր այլ նկարիչների, օրինակ՝ Ֆրանչեսկո Ֆրանչային, բայց 20-րդ դարի սկզբին այն նույնականացվել էր որպես Ռաֆայել Սանտիի ստեղծագործություն։ Ներկայումս «Ելիզավետա Գոնզագայի դիմանկարը» և «Գուիդոբալդոյի դիմանկարը» կողք կողքի ցուցադրվում են Ուֆֆիցի պատկերասրահում։

## Նկարագրություն
Գուիդոբալդո Մոնտեֆելտրոն պատկերված է նկարի կենտրոնում։ Նա գտնվում է մութ սենյակում, որի աջ լուսամուտը բացված է և երևում է լեռնային բնանկար։ Դուքսը սևազգեստ է, գլխին վանականի նեղ գլխարկ է և արծաթագույն կարով թիկնոց։ Գուիդոբալդոյի կեցվածքը  բնորոշ չէ Վերածննդի դարաշրջանի գեղանկարչությանը, ինչն էլ պատճառ է եղել, որ արվեստագետները երկար ժամանակ նկարը չէին վերագրում Ռաֆայելի վրձնին։

## Ծանոթագրություններ

## Արտաքին հղումներ

* Ritratto di Guidobaldo da Montefeltro 

Կատեգորիա:1506 նկարներ
Կատեգորիա:Ռաֆայել Սանտիի նկարներ
Սուրբ Հովհաննես մատուռ (Հարթագյուղ)

**Սուրբ Հովհաննես մատուռ**, (Ծաղկաբերի Սուրբ Հովհաննես), Հայ առաքելական եկեղեցու մատուռ Հայաստանի Լոռու մարզի Ծաղկաբեր գյուղի մոտակայքում, Փամբակի լեռնաշղթայի Սրբի լեռան դժվարամատչելի բարձունքի վրա։
Գտնվում է ուժեղ սեյսմիկ գոտում, լինում են երկրաշարժեր և  սաստիկ քամիներ։ Մատուռը գրանցված է Ծաղկաբեր գյուղի մշակութային անշարժ հուշարձանների ցանկում։

## Պատմություն
Ըստ ավանդության այստեղ ամփոփված է Հովհաննես Մկրտչի մասունքներից, որը այստեղ է բերվել 13-րդ դարում։

Սուրբ Հովհաննես մատուռը գտնվում է 2157 մետր բարձրության վրա՝ Փամբակի լեռնաշղթայի Սրբի լեռան գագաթին։ Այնտեղ հասնել հնարավոր է  Հարթագյուղ, Ծաղկաբեր, Մեծ Պարնի, գյուղերից մոտ 3 կմ ոտքով լեռը բարձրանալով։

Մատուռի նախնական, հին տեսքը չի պահպանվել։ Զորավոր Սուրբ Հովհաննես մատուռը երեք անգամ պայթեցվել և այրվել է կոմունիստական ռեժիմի օրոք և երեք անգամ վերականգնվել հարթագյուղցիների ջանքերով։ Վերջին անգամ վերաշինվել է 1958 թվականին։ 
Մատուռի մասին իր նամակներում և բանաստեղծություններում անդրադարձել է հայ մեծանուն բանաստեղծ Հովհաննես Շիրազը։
Մատուռի մասին տեղեկություններ է հաղորդում նաև 20-րդ դարի միստիկ փիլիսոփա Գեորգի Գյուրջիևը իր «Հայտնի մարդկանց հետ» գրքում։ Անցյալ դարերի ընթացքում մատուռը եղել է Ալեքսանդրապոլի գավառի վարդավառյան ամենանշանավոր ուխտավայրերից մեկը։

2005 թվականից մատուռի տարածքում սկսել են խաչքարեր տեղադրել։ Չնայած, որ խաչքարեր եղել են նաև մինչև առաջին պայթեցումը՝ 1930-ականներ։ Ըստ ականատեսների ներքևում կարելի էր տեսնել բազմաթիվ բեկորներ։ Այժմ այնտեղ հարյուրավոր խաչքարեր կան տեղադրված։  Ներսում խաչեր ու սրբապատկերներ են տեղադրված։

## Պատկերասրահ

Սուրբ_հովհաննես_մատուռ_1.jpg|
Սուրբ_հովհաննես_մատուռ_2.jpg|
Սուրբ_հովհաննես_մատուռ_3.jpg|
Սուրբ_հովհաննես_մատուռ_4.jpg|
Սուրբ_հովհաննես_մատուռ_5.jpg|
Խաչքար Սուրբ Հովհաննես եկեղեցու բակում1.jpg|
Սուրբ Հովհաննես մատուռ 08.jpg|
ԽԱՉՔԱՐ.jpg|
Սուրբ Հովհաննես մատուռի խաչքարերը.jpg|
Սուրբ Հովհաննես մատուռի խաչքար.jpg|


## Տես նաև
* Ծաղկաբեր

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Գուգարաց թեմի վանքեր և եկեղեցիներ
Կատեգորիա:Մատուռներ
Մարիա Թերեզա Օրտա

**Մարիա Թերեզա Օրտա** (, ), պորտուգալացի գրող, բանաստեղծուհի, ֆեմինիստական շարժման գործիչ։

## Կենսագրություն
Մարիա Թերեզա Օրտան մայրական կողմից պատկանում է Պորտուգալիայի ամենաբարձր արիստոկրատական դասին։ Նրա նախնիներից հայտնի է բանաստեղծուհի Լեոնոր դե Ալմեյդա Պորտուգալը (1750-1839)։ Ավարտել է Լիսաբոնի համալսարանի բանասիրական ֆակուլտետը։ Եղել է «Պոեզիա-61» խմբի անդամ։ Մարիա Իսաբել Բառենուի և Մարիա Վելյու դա Կոշտայի հետ միասին ղեկավարել է Պորտուգալիայի ֆեմինիստական շարժումը (նրանց անվանում էին «Երեք Մարիաներ»)։ Մարիա Թերեզա Օրտայի մանիֆեստը դարձավ նրանց «Նոր պորտուգալերեն նամակներ» համատեղ գիրքը, որը թարգմանվել է աշխարհի շատ ժողովուրդների լեզուներով (վերնագիրը վկայակոչում է Մարիանա Ալկոֆորադոյի ուղղված Գաբրիել Ժոզեֆ Գիերագի հայտնի պորտուգալերեն նամակներին, XVII դ.): Համագործակցել է ընդդիմության *Dom Quixote* հրատարակության հիմնադիր Սնու Աբեքասսիշի հետ։

Հրապարակվել է Պորտուգալիայի բազմաթիվ թերթերում և ամսագրերում։

## Երկեր
* *Espelho Inicial*, բանաստեղծություններ(1960)
* *Tatuagem* (1961)
* *Cidadelas Submersas*, բանաստեղծություններ(1961)
* *Verão Coincidente* (1962)
* *Amor Habitado*, բանաստեղծություններ(1963)
* *Candelabro* (1964)
* *Jardim de Inverno* (1966)
* *Cronista Não é Recado* (1967)
* *Minha Senhora de Mim*, բանաստեղծություններ(1967)
* *Ambas as Mãos sobre o Corpo*, նորավեպեր (1970)
* *Novas Cartas Portuguesas*/ «Նոր պորտուգալերեն նամակներ», (1971, վերահրատարակվել է 1979)
* *Ana*, պատմվածք (1974)
* *Poesia Completa I e II*/ Բանաստեղծությունների ժողովածու (1983)
* *Os Anjos* (1983)
* *O Transfer* (1984)
* *Ema*, պատմվածք (1984)
* *Minha Mãe, Meu Amor* (1984)
* *Cristina*, պատմվածք (1985)
* *Rosa Sangrenta* (1987)
* *Antologia Política* (1994)
* *A Paixão Segundo Constança H.* (1994)
* *O Destino* (1997)
* *A Mãe na Literatura Portuguesa* (1999)
* *Inquietude* (2006)
* *Palavras secretas*, բանաստեղծություններ(2007)
* *As Luzes de Leonor*, պատմական վեպ Լեոնոր դի Ալմեյդա Պորտուգալի մասին (2011)

## Ծանոթագրություններ

## Գրականություն
* Klobucka A. M. O formato mulher: a emergência da autoria feminina na poesia portuguesa. Coimbra: Angelus Novus Editora, 2009

Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:21-րդ դարի կին գրողներ
Կատեգորիա:Պորտուգալացի բանաստեղծուհիներ
Կատեգորիա:Պորտուգալացի կին գրողներ
Կատեգորիա:Պորտուգալացի ֆեմինիստներ
Կատեգորիա:Ֆեմինիստներ
Kinect

thumb|KinectSensor|alt=KinectSensor.png
**Kinect**, անհպում սենսորային խաղային վերահսկիչ, նախնական տարբերակը նախատեսված են Xbox 360-ի համար, և զգալի ուշ ժամանակ անց, այն թողարկվեց նաև Xbox One-ի և Windows օպերացիոն համակարգով աշխատող անհատական համակարգիչների համար։ Մշակված է Microsoft-ի համար։ Սարքը նախատեսված էր Xbox 360-ի համար որպես հավելյալ սարք, Kinect-ը թույլ է տալիս հատուկ ժեստերի միջոցով ղեկվարել խաղային սարքը։ Նախագծի նպատակը Xbox 360-ի օգտատերերի քանակի ավելացումն էր։ Kinect-ը առաջին անգամ ցուցադրվեց 2009 թվականի հունիսի 1-ին Е3-ի շրջանակներում։ Սարքը խաղային համակարգերի համար ԱՄՆ-ում թողարկվեց 2010 թվականի նոյեմբերի 4-ին և նոյեմբերի 10-ին Եվրոպայում։ Windows-ի համար նախատեսաված տարբերակը թողարկվել է 2012 թվականի փետրվարի 1-ին։

## Տեխնոլոգիաներ
Kinect-ը հորիզոնական տեղակայված սարք է, որը ունի կլոր հիմք և կարող է տեղադրվել էկրանի ներքևի կամ վերևի մասում։ Չափերը՝ 23 սմ երկարություն և 4 սմ բարձրություն։ Առջևի մասում կան երկու խորացված մասեր գունային վիդեոտեսախցիկ և մեկրաֆոնային ցանցը։ Շնորհիվ ծրագարային ապահովման շնորհիվ սարքը կարողանում է՝ հասկանալ մարմնի շարժումները, դեմքի միմիկան և ձայնը։ Բարձախոսի ցանցը Xbox 360 թույլ է տալիս կատարել ձայնի մաքրում ինչի շնորհիվ կարելի է խոսել Xbox Live-ում առանց ականջակալների։

Ըստ Microsoft-ի կատարած հայտարարության, Kinect ունակ է հասկանել ժեստերի լեզու։

## Նախագծի պատմություն
Natal նախագիծը հիմնված է PrimeSense իսրալեական ընկերության կողմից մշակված հատուկ ալգորիթմի և չիպի վրա, որը հատուկ լիցեզավորվել է Microsoft Kinect-ի և Asus Xtion-ի համար։

«Natal» նախագծի անունը առաջացել է Մայքրոսոֆթի ավանդական դարձաց սովորությունից՝ քաղաքի անունը որպես կոդային անուն օգտագործումը։ Նախագծի տնօրեն Ալեքս Կիպմանը, որպես անուն ընտրել է բրազիլական Նատալ քաղաքի անվանումը։

E3 2010-ից առաջ, 2010 թվականի մարտի 25-ին Մայքրոսոֆթը «Natal» նախագծին հրավիրեց համաշխարհային պրեմիերայի, որը կայացավ հունիսի 13-ին «Գալեն» կենտրոնում։

2010 թվականի հունիսի 14-ին «Natal» նախագիծը կրեց անվանական փոփոխություն դառնալով Kinect։

2011 թվականի հունիսի 16-ին Microsoft  հայտարարեց նոր սարքի՝ Kinect for Windows-ի թողարկման մասին։

2017 թվականի հոկտեմբերին հայտնի դարձավ, որը Microsoft-ը դադարեցնում է Kinect արտադրությունը։

## Օգտագործում
Ընկերությունը ներկայացրեց մի շարք հավելյալ նախագծեր Kinect-ի համար։ Դրա մեջ էի մտնում Star Wars խաղը  LucasArts-ի կողմից, նոր մրցաշարային խաղ՝Sonic Free Riders, Disneyland Adventures-ը  Disney-ից, պարային սիմուլյատոր՝ Dance Central խաղը MTV Games-ից։ Բացի սա գնողներին էր տրամադրվում Kinect Sports սպորտային հավաքածուն, Kinect Adventures! խաղը, որը տրամադրվում է վերահսկիչի հետ (Kinect հավաքածուն իր մեջ է կրում Xbox 360 և Kinect Adventures խաղերի հավաքածուն)։

Electronic Entertainment Expo 2009-ի ընթացքում Microsoft-ը ներկայացրեց մի քանի նոր տեխնոլոգիաներ։

## Հավաքածուն
ԱՄՆ-ում ողջ հավաքածուն արժե 149 դոլլար։

Հավաքածուն ներառում է․ 
* սարքը
* սնուցման լարը
* օգտատերի ձեռնարկը 
* Kinect Adventures խաղը։

## Ծանոթագրություններ

Կատեգորիա:Մայքրոսոֆթ
Կատեգորիա:Արհեստական բանականություն
Կատեգորիա:Մարդ-համակարգիչ փոխազդեցություն
Կատեգորիա:Ծրագրային ապահովում այբբենական կարգով
Կատեգորիա:Համակարգչային գրաֆիկա
Կատեգորիա:Տեխնիկա
Կատեգորիա:Օգտագործողի ինտերֆեյս
Կատեգորիա:2010 հայտնված արտադրանքներ
Boy Story

**Boy Story**, չինական հիփ հոփ բոյ բենդ, որն ստեղծվել է 2017 թվականին չինական Tencent Music Entertainment Group-ում (TME) և JYP Entertainment-ում։ Խմբի մասնակիցներն են՝ Հանյուն, Ցզիհաոն, Սինլոնը, Ցզեյուն, Մինրուին և Շույանը։ 2017 թվականի սեպտեմբերի մեկին թողարկել են առաջին սինգլը՝ «How Old R U»։ 2018 թվականի սեպտեմբերին կատարել են դեբյուտ *Enough* առաջին մինի-ալբոմով։

## Պատմություն
### Նախադեբյուտ
2017 թվականի սեպտեմբերին մեկնարկել է «Real! Project»-ը՝ չորս սինգլով, որպեսզի պաշտոնապես առաջնաելույթ կատարի 2018 թվականի սեպտեմբերին։ Առաջին սինգլը եղել է «How Old R U»-ն։ Երկրորդ սինգլը «Can't Stop» երգն է, որը թողարկվել է 2017 թվականի դեկտեմբերի 15-ին, իսկ երրորդ երգը՝ "Jump Up" թողարկվել է 2018 թվականի մարտի 30-ին։ Վերջին նախադեբյուտային երգի պրոդյուսերավորումը կատարել է JYP Entertainment-ի հիմնադիր Պակ Ջին Յոնգը։ «Handz Up» երգը թողարկվել է 2018 թվականի հունիսի 12-ին։ Բոլոր մասնակիցները ստաժավորվել են Կորեայում։

### 2018—ներկա ժամանակ։ Դեբյուտ ''Enough''-ի հետ
JYP Entaertainment-ը հայտարարել է, որ պաշտոնական դեբյուտը կայանալու է 2018 թվականի սեպտեմբերի 21-ին, իրենց առաջին մինի ալբոմով, որն իր մեջ ներառում է բոլոր նախադեբյուտային երգերը և "Enough" դեբյուտային երգը։2018 թվականի հոկտեմբերի 21-ին խումբը թողարկեց «Մնացեք կախարդական» -ը (奇妙 里): Հաջորդ ամիս Boy Story- ը թողարկեց «For U» երգը 2018-ի նոյեմբերի 22-ին։ Boy Story- ը թողարկել է «Oh My Gosh» - ը 2019-ի մարտի 29-ին, որին հաջորդել է ևս մեկ վերադարձը ՝ 2019-ի հուլիսի 26-ին, «Too Busy» - ով, որում ներկայացվում է acksեքսոն Ուանգը ։ 2020 թվականի հունվարի 6-ին Boy Story- ը թողարկեց «I = U = WE 序» ալբոմը։

## Մասնակիցներ

## Սկավառակագրություն
### Մինի ալբոմներ

### Սինգլներ

### Երաժշտական տեսահոլովակներ

## Ծանոթագրություններ

Կատեգորիա:2017 հիմնադրված երաժշտական խմբեր
Կատեգորիա:JYP Entertainment
Կատեգորիա:Երաժշտական խմբեր այբբենական կարգով
Կատեգորիա:Հիփ հոփ
Լոթար Գյունթեր Բուխհայմ

**Լոթար Գյունթեր Բուխհայմ** (, ), գերմանացի գրող, նկարիչ և կոլեկցիաներ, Մյունխենի մերձակայքում Շտարնբերգ լճի ափին գտնվող Ֆանտազիայի թանգարանի հիմնադիրը։ Առավել հայտնի է դարձել իր «*Das Boot*» («Նավակը») վեպի լույսընծայումից հետո, որը բեսթսելլեր է դարձել և որի հիման վրա նկարահանվել է «Սուզանավը» ֆիլմը։

## Վաղ կյանք
Բուխհայմը ծնվել է Վայմարում (Թյուրինգիա, Գերմանիա), եղել է նկարչուհի Շառլոտա Բուհայմի որդին։ Վերջինս ամուսնացած չէր և ապրում էր ծնողների հետ։ Մինչև 1924 թվականն ապրել է Վեյմարում, ապա մինչև 1932 թվականը` Ռոխլիցում, այնուհետև` Խեմնիցում։ Արդեն այդ ժամանակ Բուխհայմ-կրտսերը փող էր աշխատում թերթերում և 1933 թվականին 15 տարեկան հասակում մասնակցել է արվեստի ցուցահանդեսի։

Սիրում էր ճանապարհորդել, և իր եղբոր հետ Դանուբը կանոեով անցնելով` հասել է Սև ծով։ 1937 թվականին հասունության ատեստատ ստանալուց հետո մի քանի տարի ապրել է Իտալիայում, որտեղ գրել է իր առաջին` *Tage und Nächte steigen aus dem Strom:  Eine Donaufahrt: («Օրերը և գիշերները ծագում են գետից։ Ճանապարհորդություն Դանուբով»)* գիրքը, որը լույս է տեսել 1941 թվականին։ Բուխհայմը 1939 թվականին արվեստ է ուսումնասիրել Դրեզդենում և Մյունխենում, 1940 թվականին զորակոչվել է բանակ։

## Երկրորդ համաշխարհային պատերազմ
Երկրորդ համաշխարհային պատերազմի ժամանակ Բուխհայմը սպա է եղել և Կրիգսմարինի քարոզչության վաշտում ծառայել է որպես զոնդերֆյուրեր, համառոտ լուրեր է հաղորդել ականների, էսմինեցների և սուզանավերի մասին։ Պատրաստել է էսքիզներ և լուսանկարներ։

## Ծանոթագրություններ

## Արտաքին հղումներ
* www.buchheimmuseum.de

Կատեգորիա:Գերմանացի գրողներ
Կատեգորիա:Գերմանացի նկարիչներ
Կատեգորիա:Գերմանացի լուսանկարիչներ
Կատեգորիա:Ռազմական թղթակիցներ
Կատեգորիա:Գերմանացի գրաֆիկներ
Կատեգորիա:Գերմանացի տպագրիչներ
Կատեգորիա:Գերմանիայի ռազմական գործիչներ
Կատեգորիա:Գերմանացի հավաքորդներ
Կատեգորիա:Գերմանացի արվեստագետներ
Կատեգորիա:Երկրորդ համաշխարհային պատերազմին մասնակցած գերմանացիներ
Kinect Sports

**Kinect Sports**, սպորտային տեսախաղ մշակված Rare ընկերության կողմից և թողարկվել է Microsoft Game Studios-ի կողմից Xbox 360-ի համար։ Խաղը օգտագործում է Kinect։ Թողարկվել է Հյուսիսային Ամերիկայում, Եվրոպայում, Ավստրալիայում և Ճապոնիայում 2010 թվականի նոյեմբերին Kinect սենսորի վաճառքի հետ միասին։

Խաղը իրենից ներկայացնում է 6 ամբողջական սպորտային խաղ և 8 մինի-խաղեր։ Սպորտային խաղերի մեջ եմ մտնում՝ բոուլինգ, բռնցքամարտ, վազք, սեղանի թենիս, ծովափնյա վոլեյբոլ և ֆուտբոլ։ Կանգնելով Kinect սենսորի դիմաց, խաղացողը կատարում գործողություններ իրական աշխարհում։

Խաղը դրական արձագանք ստացավ քննադատների կողմից և վաճառվեց ավելի քան 3 միլլիոն օրինակ։ Խաղի սքիվելը՝ Kinect Sports․ երկրորդ եթերաշրջանը, որը մշակված էր BigPark և Rare-ի կողմից թողարկվեց 2011 թվականի հոկտեմբերի։ Շարունակության հետ միասին թողարկվեց նաև Kinect Sports: Ultimate Collection տարբերակը, որը իր մեջ ներառում էր երկու մասերի խաղերը։

## Գեյմփլեյ
Բոլոր վեց խաղերն էլ կարելի է խաղալ ինչպես առցանց այնպես էլ, լոկալ։ Խաղացողները խաղում ներկայացվում են Xbox Live նկարով։ Kinect-ի օգնությամբ խաղացողի մարմնի շարժումները և ժեստերը հետևում են։ Շնորհիվ սրա անհրաժեշտություն չկա խաղային վերհսկիչ օգտագործել։

### Հասանելի խաղեր
**Բոուլինգ**, ներկայացված է 3 գծերի տեսքով (անկախ խաղացողների թվի)։ Խաղացողները պետք է հերթով նետեն գնդակը բոլոր կեգլերը գցելու նպատակով։ Որպես մինի-խաղ բոլինգում նախատեսված է՝ 
* հարվածել նախորք դասավորված կեգլերին մեկ ձեռքի նտումով
* քցել որքան հնարավոր է շատ կեգլ, նշված ժամանկամիջոցին։

**Բռնցքամարտ**, անհրաժեշտ է հակառակորդին հասցել հարվածներ, դրանով իսկ նվազեցնելով նրա կյանքի գիծը։ Համակարգչի հետ խաղի ընթացքում խաղացողը կարող է ընկնել։

**Թեթև ատլետիկա**, հինգ մրցություն որոնք կատարվում են մեկ շրջափուլով։ Անհարաժեշտ է վազել, նիզակ նետել, ցանտկել երկարույամբ, սկավառակ նետել և կատարել փորձություններով վազք։

**Սեղանի թենիս**։ Ղեկավարելով հերոսին, անհրաժեշտ է շնորհիվ պտտման կամ ուժ կատարել հարված և ստիպել հակառակորդին սխալվել և բաց թողնել գնդակը։

**Ֆուտբոլ**։ Հնարավոր է խաղալ ինչպես խաղացող այնպես էլ դարպասպահի դիրքում։ Ֆուտբոլում մինի-ֆուտբոլ․
* Գնդակաը նետել դարպասի կոնկրետ հատվածը։
* Լինելով դարպասապահ հետ մղել գնդակները։

**Լողափնյա վոլեյբել**։ Խաղացողը այլ խաղացողի կամ համակարգչի օգնությամբ պետք է խփի 3 գնդակ։ Լողափնյա վոյելբոլի մինի-խաղեր․ 
* Փորձել փախչել թռչող իրերից
* Բռնել գնդակը մարմի կոնկրետ հատվածով։

## Ակնարկներ
Խաղը ստացել է դրական ակնարկներ։ IGN-ից խմբագիրը խաղին 10 բալլային համակարգում գնահատել է 8, GameSpot-ը 7,5 բալլ (10-ից), X-Play-ը տվել է 4/5 բալլ։

Բացի դա ներկայացվեցին հետևյալ վարկանիշները՝

* Gamepro — 70 %
* Xbox Dynasty — 90 %
* 4Players — 70 %
* Metacritic — 72 %

## Մրցանականեր
Kinect Sports-ը BAFTA-ի կողմից ստացավ մրցանակ՝ «Լավագույն սպորտային խաղ» և նոմինացվել էլ է այլ 5 մրցանակներում, ինչպին է օրինակ՝ the Golden Joystick Award for Best Sports Game Award of 2011։

## Ծանոթագրություններ

## Արտաքին հղումներ
* Kinect Sports-ը Xbox Live-ում
* Kinect Sports-ը xbox.com
* Kinect Sports-ը Rare-ում 

Կատեգորիա:2010 տեսախաղեր
Կատեգորիա:Xbox 360 տեսախաղեր
Կատեգորիա:Սպորտային տեսախաղեր
Օրորք

«**Օրորք»**, Հովհաննես Թումանյանի բանաստեղծություններից՝ գրված 1882 թվականին։

## Պատմություն
Հովհաննես Թումանյանն այս բանաստեղծությունը գրել է 1882 թվականին։

Եղիշե Չարենցի անվան գրականության և արվեստի թանգարանի Թումանյանի ֆոնդում (№ 11) պահվում է մեկ սևագիր-ինքնագիր, թվագրված՝ «*1882 ամի (13 տարեկան)*»։

Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 428-429)։ Այստեղ թույլ են տրված վրիպակներ՝ 35-րդ տողն ունի «*Թափառում է սար ու ձոր*», իսկ 39-րդ տողը՝  «*Որ քո դժբախտ հայ ազգիդ*» տեսքը։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Մեռ

**Մեռ** (), կղզի Նոր Զելանդիայում։ Վարչականորեն մտնում է նորզելանդական Բեյ օֆ Պլենտի շրջանի մեջ։

## Աշխարհագրություն
Ըստ երկրաբանների Մեռ կղզին իրենից ներկայացնում է քնած վահանային հրաբուխ, որը գտնվում է Պլենտի ծոցում, Հյուսիսային կղզուց ոչ հեռու, մոտավորապես 35 կմ է այստեղից Տաուրանգա քաղաք։ Ենթադրվում է, որ կղզին ձևավորվել է 120-35 հազար տարի առաջ։ Ցամաքի ընդհանուր մակերեսը կազմում է 12,77 կմ²։ Մեռ կղզու մակերեսը բավականին անհարթ է։ Բարձր կետը *Օպուախաու* լեռն է, որի բարձրությունը 354 կմ է։

Կղզում առկա են երկրաջերմային աղբյուրներ, ինչպես նաև երկու փոքր խառնարանային լճեր, *Արոարոտամախինեն* (նրա ջուրը կանաչ գույն ունի) և *Տե-Պարիտուն*  (նրա ջուրը սև գույնի է), գտնվում են երկու զուգահեռ կալդերաների մեջ, որոնք ձևավորվել են ժայթքման ժամանակ, մոտավորապես 36 000 և 6340 տարի առաջ։ Մեռում տեղի են ունեցել տարբեր տեսակի ժայթքումներ՝ լավա շատրվաններ, ստրոմբոլիտներ, պլինինյան ժայթքումներ։ Լամայի վերջին արտահոսքերը տեղի են ունեցել մոտավորապես 500-1000 տարի առաջ։

Կղզում բնակվում են թռչունների տարբեր տեսակներ, որոնցից առանձնացվում են մեդոսոս-մակոմակոն և նորզելանդական տուին։ Նույնպես առանձնացվում են նորզելանդական կական, արծաթե սպիտակաաչքը և այլ թռչուններ։

## Պատմություն
Մինչ եվրոպացիների այստեղ գալը կղզում բնակվում էին Նոր Զելանդիայի տեղաբնիկները, ովքեր մաորիներն էին, որի ներկայացուցիչները բարձր էին գնահատում տեղի վանակատները, որը նրանք օգտագործում էին որպես կտրող նյութ։ Մաորիներեն վանակատին անվանում են *«տուխուա»*; Այդպես էլ նրանք հնում անվանել են կղզին։ Բացի այդ մաորիի առասպելներու Տուխուա անվանել են նաև Մեետիա կղզուն, որը գտնվում է հայտնի Խավաիկում։

Առաջին մարդը, ով բացահայտել է կղզին, դա եղել է բրիտանացի գիտնական Ջեյմս Կուկը, որը բացահայտել է կղզին 1769 թվականի նոյեմբերի 3-ին։ Ծովագնացը կղզին անվանել է ի պատիվ լորդ-մեռի օրվա, որը պետք է անցկացվեր Լոնդոնում։

1836 թվականին Մեռ կղզի են եկել առաջին քրիստոնյա միսիոներները, որոնց բնակեցումը փոխել է տեղացիների կյանքը։ Արդեն XIX դարում կղզին դարձավ անմարդաբնակ։

1953 թվականից Մեռը համարվում է արգելանոց և գտնվում է *«Tuhua Trust Board»* հսկողության տակ։ 1993 թվականին ղզու հյուիսային ափին ստեղծվեց ծովային արգելանոց։

## Բնակչություն
Համաձայն 2006 թվականի մարդահամարի կղզին համարվում է անմարդաբնակ, չնայած 2001 թվականին այնտեղ ապրում էր 3 մարդ։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Ավստրալիայի և Օվկիանիայի կղզիներ
Կատեգորիա:Կղզիներ այբբենական կարգով
Կատեգորիա:Նոր Զելանդիայի կղզիներ
Օլգա (անձնանուն)

**Օլգա** (), արևելասլավոնական ծագման իգական անձնանուն։ Արական Օլեգ անվան իգական ձևն է։ Ենթադրվում է, որ դրանք փոխառված սկանդինավյան *Helga* և  *Helgi*  անուններից են (  «սուրբ, սրբազան»)։

Բացի Ռուսաստանից և ԱՊՀ երկրներից՝ «Օլգա» անձնանունը հանրաճանաչ է նաև Չեխիայում, Ֆինլանդիայում, Իտալիայում, Իսպանիայում և ինչ-որ չափով նաև Գերմանիայում, ինչպես նաև հիշատակվում է միջնադարյան Շոտլանդիայում։

## Արտասանություն
Օլգա անունն ունի բազմաթիվ փաղաքշական ձևեր՝ Օլգունյա, Օլգուսյա, Օլգուխա, Օլգուշա, Օլյա, Օլյուլյա, Լյուլյա, Օլյունյա, Լյունյա, Օլյուսյա, Լյուսյա, Օլյուխա, Օլյուշա, Օլյաշա, Օլյանյա, Օլյոնա, Լյունա, Լյոլյա, Լյալյա։

## Անվան օր

* Ուղղափառ (*ամսաթվերը տրված են [[Գրիգորյան օրացույց]]ով*)՝ հուլիսի 24

## Անվան ծագում
Մոտակա ստուգաբանություն՝ հին ռուսական *Օլգա*, միջին հունական՝ *Ελγα* (Կոստանդին Ծիրանածին)։

Ըստ «գերմանական» տարբերակի՝ հին սկանդինավյան *Helga-ից*  (  — «սուրբ», «սրբազան»)։ Նոր բարձր գերմանական *Օլգան* ռուսաց լեզվից է փոխառվել է Հինգերորդ կոալիցիայի պատերազմի ժամանակ։

## Հայտնի անձինք

* Օլգա Կոնստանտինովնա՝ իշխանուհի, հելլենների թագավոր Գեորգիոս I-ի կինը, 1920 թվականի նոյեմբերից դեկտեմբեր՝ Հունաստանի ռեգենտ։
* Օլգա (իշխանուհի)՝ Կիևի մեծ իշխանուհի, Իգոր Ռյուրիկովիչի կինը։
* Օլգա Ալեքսանդրովա-Գնեսինա՝ խորհրդային դաշնակահար, երաժշտության ուսուցիչ։
* Օլգա Ալեքսանդրովնա՝ Ռուսական կայսրության մեծ իշխանուհի, Ալեքսանդր III կայսեր և Մարիա Ֆեոդորովնայի կրտսեր դուստրը՝ Նիկոլայից, Ալեքսանդրից, Գեորգիից, Քսենիայից և Միխայիլից հետո։ Եղել է նկարչուհի։ Մահվան պահին Ռոմանովների տան վերջին մեծ իշխանուհին էր։
* Օլգա Բրուսնիկինա՝ ռուս մարզուհի (սինխրոն լող), սպորտի վաստակավոր վարպետ։ Օլիմպիական խաղերի եռակի չեմպիոն։
* Օլգա Բուդինա՝ կինոյի և թատրոնի ռուս դերասանուհի, ռոմանսների կատարող, Ռուսաստանի Դաշնության պետական մրցանակի դափնեկիր։
* Օլգա Բրիզգինա՝ խորհրդային թեթևատլետ (սպրինտ)։ Աշխարհի ռեկորդակիր (թիմում), աշխարհի և Օլիմպիական խաղերի չեմպիոն։

## Տես նաև

* Օլեգ

## Ծանոթագրություններ

Կատեգորիա:Իգական անձնանուններ
Սթենլի թատրոն

մինի|Ստենլի թատրոնը 2006 թվականին
**Սթենլի թատրոն** (), Ամերիկայի Միացյալ Նահանգների Նյու Ջերսի նահանգի Ջերսի Սիթի քաղաքում գտնվող թատրոն, որը կառուցվել է 1927 թվականի վերջին ու 1928 թվականի սկզբին։

ԱՄՆ-ի ազգային պատմական և ճարատարապետական հուշարձան է, Նյու Ջերսի նահանգի մշակութային ժառանգություն։

Սրահը կարող է տեղավորել ավելի քան 4000 մարդու։ Ներկայումս, ըստ սեփականատիրոջ տվյալների, թատրոնի հաճախելիությունը գերազանցում է տարեկան 250,000 մարդ։

## Պատմություն
Թատրոնն ի սկզբանե համարվել է Միացյալ Նահանգներում երբևէ կառուցված ամենամեծ կինոթատրոններից մեկը։

Թատրոնում հանդես են եկել շատ հայտնի դերասաններ, ինչպիսիք են Քեբ Կելոուեյը, Փերլ Բեյլին և նրա եղբայրը՝ Բիլ Բեյլին, Դյուպրի Բոլթոնը, Դյուկ Էլինգթոնը և այլք։ Թատրոնի պատերի ներսում է սկսվել շատ տեղացի ջազ երաժիշտների կարիերան, որոնք հետագայում հայտնի են դարձել ամբողջ Միացյալ Նահանգներում։ Երկրորդ համաշխարհային պատերազմի ժամանակ, բազմաթիվ այլ թատրոնների նման, օգտագործվել է տարբեր կազմակերպություննների նախաձեռնած արշավների համար, որոնք ուղղված էին արտասահմանում ԱՄՆ զորքերի աջակցմանը։

1978 թվականին փակվել է վթարային վիճակի պատճառով։

1983 թվականին 18 միլիոն դոլարով գնվել է Եհովայի վկաների կողմից։

Եհովայի վկաների ավելի քան 5,500 կամավորներ վերանորոգել են շենքը 9 ամսվա ընթացքում և 1985 թվականից ի վեր այն օգտագործվել է նրանց կողմից որպես  գլխավոր սրահ (աստվածաշնչային խոշոր սեմինարների անցկացման վայր)։

## Ծանոթագրություններ

## Արտաքին հղումներ

* Театр Стэнли (Нью-Джерси, США) восстановлен Свидетелями Иеговы (видео на английском).

Կատեգորիա:ԱՄՆ-ի թատրոններ
Կատեգորիա:Ճարտարապետական հուշարձաններ
Կատեգորիա:1928 հիմնադրումներ
Վիկտորյա Մոնե

**Վիկտորյա Մոնե ՄաքՔենթս** (, ), ամերիկացի երգչուհի և երգերի հեղինակ։ Երիտասարդ տարիքում զբաղվել է կատարողական արվեստով, երգել է իր եկեղեցու երիտասարդական երգչախմբում և սկսել է ելույթ ունենալ քաղաքի պարային խմբերում։ Շուտով զբաղվել է երգեր գրելով և սկսել է աշխատել պրոդյուսեր Ռոդնի Ջերքինսի հետ։ Ավելի վաղ Atlantic Records-ի հետ պայմանագիր կնքելով՝ Մոնեթը 2014 թվականին թողարկել է իր դեբյուտային *EP Nightmares & Lullabies: Act 1*-ը և 2015 թվականին իր հաջորդ *EP Nightmares & Lullabies: Act 2*-ը։

Մոնեթը երգեր է գրել բազմաթիվ կատարողների համար, ներառյալ Արիանա Գրանդեի, Fifth Harmony խմբի, Նասի, T.I.-ի, GOOD Music-ի, Լուպե Ֆիասկոյի, Քրիսեթ Միշելի, Կոկո Ջոնսի, Քրիս Բրաունի, Diddy Dirty Money-ի, Ժանել Մոնեի և Ժասմին Վիլեգասի։

2019 թվականին Մոնեթը առաջադրել է Գրեմմիի երկու անվանակարգ «Գրեմմի» 62-րդ մրցանակաբաշխության ժամանակ *[[Գրեմմի տարվա ալբոմի համար]]* (Արիանա Գրանդեի «Thank U, Next» ալբոմի իր աշխատանքի համար) և *[[Գրեմմի տարվա ձայնագրության համար]]* (Արիանա Գրանդեի «Thank U, Next» երգի իր աշխատանքի համար)։

## Վաղ կյանք
Մոնեթը ծնվել է Ջորջիայում, ծնողները եղել են աֆրոամերիկացիներ։ Մանուկ հասակում նրանք տեղափոխվել են Կալիֆոռնիայի Սակրամենտո քաղաք։ Նա հետաքրքրվել է կատարողական արվեստով, երաժշտությամբ ու պարով։ Նրա առաջին փորձը բեմի վրա եղել է իր կաթոլիկ դպրոցական տոնական խաղում։ Նաև երգել է իր տեղական եկեղեցու երիտասարդական երգչախմբում։

## Անձնական կյանք
2018 թվականի նոյեմբերին թվիթթերյան էջում Մոնեթը բացահայտել է, որ բիսեքսուալ է, նշելով Ֆրենկ Օուշենի «Chanel» երգը, որը պատմում է Օուշենի սեփական սեռական կողմնորոշման մասին։

## Սկավառակագրություն
### Ստուդիական ալբոմներ
* *Jaguar* (2020)

### Սինգլներ

### Երգերի ստեղծում

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Տրիպոլյան մշակույթի թանգարան (Պերեյասլավ)

**Տրիպոլյան մշակույթի թանգարան** (), թանգարան, նվիրված տրիպոլյան մշակույթին, գտնվում է Կիևի մարզի Պերեյասլավ քաղաքի Շևչենկա 10 հասցեում։ Տրիպոլիի մշակույթի թանգարանը գործում է «Պերեյասլավ» Ազգային պատմա-ազգագրական արգելոցի կազմում։

## Պատմություն
Տրիպոլի մշակույթի թանգարանը Պերյեսլավ-Խմելնիցկի քաղաքում բացվել է 2003 թվականին։ Նրա հայտնագործությունը հնագիտական հետազոտությունների և պեղումների արդյունք էր։ Մեծամասամբ, թանգարանը ստեղծվել է գիտնական-հնագետ Թամարա Գրիգորի Մովշիի հետազոտությունների նյութերի հիման վրա։ Այն ցուցանմուշները, որոնք հայտնաբերվել են պեղումների ժամանակ, դարձել են թանգարանի ցուցադրության հիմքը։ Տրիպոլիի մշակույթի թանգարանի ստեղծման երկրորդ նախաձեռնողը Միխայիլ Իգորի Սիկորսկին է։

Թանգարանի ցուցադրությունը պատմում է պղնձե դարի հնագիտական մշակույթի մասին։

Ցուցադրությանը ներկայացված են նյութեր, որոնք հավաքվել են Ուկրաինայի տարբեր շրջաններում գտնվող տրիպոլյան մշակույթի 40 բնակավայրերի տարածքում. այստեղ ներկայացված է Պոբուժնյեն, Պոդնեպրովյեն, Պոդնեստրովյեն։ Թանգարանի նյութերը թույլ են տալիս պատկերացում կազմել պղնձի դարում հողի մշակման համակարգի և առաջին մշակութային հատիկների մասին։ Տրիպոլցիները որոշակի հաջողությունների են հասել տների կառուցման գործում. նրանք կառուցել են երկհարկանի և մեկհարկանի տներ։ Այդ շինությունների արտաքին տեսքը փոխանցում են կացարանների կավե մոդելները՝ թանգարանի ցուցանմուշները։ Քանդակագործության և կավե պլաստիկայի զարդանախշերով կարելի է դատել նաև այն մասին, թե ինչպիսին էր վաղ երկրագործների կենցաղը, նրանց դիցաբանությունը, ծիսակարգը, պատկերացումները շրջակա աշխարհի մասին։ Պեղումների ժամանակ հայտնաբերված արհեստագործական արհեստանոցների մնացորդները թույլ են տալիս դատել արհեստների և արհեստների զարգացման մասին։

Թանգարանում անցկացվում են ժողովրդական տոներին նվիրված միջոցառումներ, որոնք այցելում են դպրոցականներ ամեն տարի կազմակերպվում են ցուցահանդեսներ՝ նվիրված հնագետ-ականավոր հետազոտողների հոբելյաններին։

Թանգարանում, տրիպոլյան մշակույթի ինքնատիպ ցուցանմուշների կողքին, ներկայացված են նաև վերակառուցումներ։ Թանգարանի ղեկավարությունը մտադիր է ստեղծել նոր բաժին, որն ամբողջությամբ նվիրված կլինի տրիպոլյան ցեղերի տների կառուցմանը։ Որպեսզի նման ցուցադրության ստեղծումն իրական դառնա, անհրաժեշտ է տրիպոլցիների բնակարանային մանրամասն հետազոտություններ անցկացնել Կռուտուխ-Ժոլոբ բնակավայրում։ Դա կօգնի վերստեղծել տրիպոլցիների բնակարանային ինտերիերի մի մասը։

Թանգարանը գտնվում է Շևչենկա փողոցում, 10։ Այն իրենից ներկայացնում է «Պերեյասլավ» ազգային պատմա-ազգագրական արգելոցի բաղկացուցիչ մասերից մեկը։


Музей трипільської культури 10.tif
Музей трипільської культури 11.tif
Музей трипільської культури 12.tif
Музей трипільської культури 2.jpg
Музей трипільської культури 3.jpg
Музей трипільської культури 4.tif
Музей трипільської культури 5.tif
Музей трипільської культури 6.tif
Музей трипільської культури 7.tif
Музей трипільської культури 8.tif
Музей трипільської культури 9.tif


## Ծանոթագրություններ

Կատեգորիա:Ուկրաինայի թանգարաններ
Կատեգորիա:2003 հիմնադրված թանգարաններ
Կատեգորիա:2003 հիմնադրումներ Ուկրաինայում
Կատեգորիա:Ուկրաինայի հնագիտական թանգարաններ
Կնոջ ապաճորտացման թանգարան

**Կնոջ ապաճորտացման թանգարան** (), թանգարան, որը Հոկտեմբերյան հեղափոխությունից հետո գտնվում էր Նովոդևիչի վանքում։

1922 թվականին Խորհրդային կառավարությունը փակեց Նովոդևիչյան վանքը` նրա սենյակներում ստեղծելով «Արքայադուստր Սոֆյա կառավարման ժամանակաշրջանի և ստրելեցյան խռովությունների թանգարան», որը հետագայում վերանվանվել է «Կնոջ ապաճորտացման թանգարան»։ Հիմնադրման տարեթիվը որոշ հետազոտողներ համարում են 1922 թվականը, սակայն, այլ տվյալներով, թանգարանը բացվել է 1930-1931 թվականներին։

Ցուցադրությունը բացահայտել է կրոնի դերը կանանց ճորտացման գործընթացում, ինչպես նաև հանրայնացրել է արտադրական և հասարակական գործընթացներում կանանց ներգրավվածության գաղափարը։ Օրինակ` կազմակերպվել են այնպիսի ցուցահանդեսներ, ինչպիսիք են՝ «Կնոջ աշխատանքն ու կենցաղը», «Կրոնը և կինը», «Հոկտեմբերն ու կինը»։ Թանգարանի ղեկավարն էր Ֆ. Սելեզնյովը։

Որոշ տվյալների համաձայն՝ 1926 թվականին թանգարանը վերափոխվել է «Նովոդևիչյան վանք» պատմա-կենցաղային և արվեստի թանգարան։ Նաև կարծիք կա, որ այն փակել են միայն 1934 թվականին՝ վերածելով Պատմական թանգարանի մասնաճյուղի։ Ըստ պաշտոնական տվյալների՝ ցուցահանդեսի լուծարումից հետո հիմնադրամները բաշխվել են թանգարանային այլ հաստատությունների միջև։ Սակայն տեղեկություններ կան, որ առարկաների մի մասը փոխանցվել է ԽՍՀՄ արտաքին առևտրի նախարարություն։

## Ծանոթագրություններ

## Գրականություն
# 
# 
# 
# 
# 
# 
# 
# 
# 
# 
# 
# 

Կատեգորիա:1920 հիմնադրումներ Ռուսաստանում
Կատեգորիա:1920 հիմնադրված թանգարաններ
Կատեգորիա:Կանայք
Կատեգորիա:Մոսկվայի թանգարաններ
Երբ որ կանցնի ձմեռն սաստիկ...

«**Երբ որ կանցնի ձմեռն սաստիկ...**», Հովհաննես Թումանյանի բանաստեղծություններից՝ գրված 1883 թվականին։

## Պատմություն
Հովհաննես Թումանյանն այս բանաստեղծությունը գրել է 1883 թվականին։

Եղիշե Չարենցի անվան գրականության և արվեստի թանգարանի Թումանյանի ֆոնդում (№ 2) պահվում է մեկ ինքնագիր, թվագրված՝ «*83 թ․*»։

Առաջին անգամ, ո՛չ լրիվ (*1-12 տողերը*) տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 432)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ակնարկ
Բանաստեղծությունը գրելիս դեռևս պատանի Թումանյանը եղել է Նահապետ Ռուսինյանի «*Կիլիկիա*» տարածված երգի ազդեցության տակ։ Եգոր Անդրեասյանը, որը Ջալալօղլու դպրոցում եղել է Թումանյանի դասընկերը, վկայում է. «*Թումանյանի սիրած երգերից մեկն էլ Ռուսինյանի «Կիլիկիան» էր*»։

## Ծանոթագրություններ

Կատեգորիա:1883 աշխատություններ
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ